CELEX: 62011CN0218
Language: fi
Date: 2011-05-11 00:00:00
Title: Asia C-218/11: Ennakkoratkaisupyyntö, jonka Fővárosi Ítélőtábla (Unkari) on esittänyt 11.5.2011 — Észak-dunántúli Környezetvédelmi és Vízügyi Igazgatóság (Édukövízig) ja Hochtief Construction AG Magyarországi Fióktelepe v. Közbeszerzések Tanácsa Közbeszerzési Döntőbizottság

6.8.2011   
            
            
               FI
            
            
               Euroopan unionin virallinen lehti
            
            
               C 232/14
            
         Ennakkoratkaisupyyntö, jonka Fővárosi Ítélőtábla (Unkari) on esittänyt 11.5.2011 — Észak-dunántúli Környezetvédelmi és Vízügyi Igazgatóság (Édukövízig) ja Hochtief Construction AG Magyarországi Fióktelepe v. Közbeszerzések Tanácsa Közbeszerzési Döntőbizottság
   (Asia C-218/11)
   2011/C 232/23
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Fővárosi Ítélőtábla
   
      Pääasian asianosaiset
   
   
      Valittajat: Észak-dunántúli Környezetvédelmi és Vízügyi Igazgatóság (Édukövízig) ja Hochtief Construction AG Magyarországi Fióktelepe
   
      Vastapuoli: Közbeszerzések Tanácsa Közbeszerzési Döntőbizottság
   
      Väliintulijat: Vegyépszer Építő és Szerelő Zrt. ja MÁVÉPCELL Kft.
   
      Ennakkoratkaisukysymykset
   
   
               1)
            
            
               Onko direktiivin 2004/18/EY (1) 44 artiklassa säädettyjä soveltuvuutta koskevia vähimmäisvaatimuksia tulkittava sen 47 artiklan 1 kohdan b alakohdassa säädettyjen vaatimusten mukaan siten, että hankintaviranomaisella on oikeus sitoa taloudellisten ja rahoitusta koskevien voimavarojen selvittämisessä sovellettavat vähimmäisvaatimukset vain yhteen, tätä tarkoitusta varten valitsemansa kirjanpidollisen asiakirjan (tase) osoittamaan tunnuslukuun?
            
         
               2)
            
            
               Jos ensimmäiseen kysymykseen vastataan myöntävästi, on lisäksi kysyttävä, täyttääkö soveltuvuutta koskevien vähimmäisvaatimusten täyttymisen selvittämiseksi valittu sellainen tieto (taseen osoittama tulos), jonka sisältö on kunkin jäsenvaltion kirjanpitolainsäädännössä erilainen, direktiivin 2004/18 44 artiklan 2 kohdassa edellytetyt vaatimukset?
            
         
               3)
            
            
               Riittääkö jäsenvaltioiden välillä mitä todennäköisimmin vallitsevien erojen korjaamiseksi se, että hankintaviranomainen antaa mahdollisuuden käyttää ulkopuolisia voimavaroja taloudellisten ja rahoitusta koskevien voimavarojen osoittamiseksi (47 artiklan 3 kohta) vai onko hankintaviranomaisen taattava se, että sen vaatimusten mukaisuuden takaamiseksi valitseman asiakirjan lisäksi vaatimusten täyttyminen voidaan osoittaa jollain muulla tavalla (47 artiklan 5 kohta)?
            
         
      (1)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/118/EY (EUVL L 134, s. 114).